নবমীর ঝড়বৃষ্টিতে হাওড়ায় ভেঙে পড়ল পুজো মণ্ডপের আলোর গেট

হাওড়া: আজ মহানবমী। নবমী রাত থেকেই যেন বিদায়ের ঘণ্টা বাজে মণ্ডপে মণ্ডপে। কারণ এবছরের মতো বাপের বাড়িতে উমার শেষ দিন। এর মধ্যেই আবহাওয়া দফতরের পূর্বাভাস অনুযায়ী, নবমীর (Navami) দুপুর গড়াতেই কলকাতা-সহ দক্ষিণবঙ্গের একাধিক জেলায় শুরু হল বৃষ্টি (Rain)। সঙ্গে ঝোড়ো হাওয়া। তার জেরে ভেঙে পড়ল পুজো মণ্ডপের আলোর গেট। যদিও ঘটনায় কেউ আহত হয়নি। ঘটনার জেরে সাময়িকভাবে আন্দুল রোডে যান চলাচল বন্ধ হয়ে যায়। ঘটনাটি ঘটে হাওড়ার আন্দুলের দুইলায় মেঘদূত সংঘের পুজোয়।

জানা গিয়েছে, সোমবার দুপুর সওয়া একটা নাগাদ বৃষ্টির সঙ্গে ঝোড়ো হাওয়া বইতে শুরু করলে ওই আলোর গেটটি ভেঙে পড়ে রাস্তায়। তবে সেই সময় ওই জায়গায় কেউ না থাকায়, হনবমী রাত থেকেই যেন বিদায়ের ঘণ্টা বাজে মণ্ডপে মণ্ডপেনবমী রাত থেকেই যেন বিদায়ের ঘণ্টা বাজে মণ্ডপে মণ্ডপেতাহতের কোনও খবর নেই। ঘটনার পর সাময়িকভাবে বন্ধ হয়ে যায় আন্দুল রোডের যান চলাচল। খবর পেয়ে তড়িঘড়ি ছুটে যান পুজো কমিটির কর্তা ও স্বেচ্ছাসেবকরা। আধ ঘণ্টার মধ্যে ভেঙে পড়া গেট সরিয়ে ফেলা হয়। তারপর ফের শুরু হয় যান চলাচল। ওই ধরণের ২টি গেট তৈরি করতে প্রায় ১ লাখ টাকা খরচ হয়েছে বলে জানিয়েছেন ক্লাব কর্তারা।

আরও পড়ুন: নবমী তিথিকে কেন মহাপুজো বলা হয়, জানুন আসল কারণ

এই প্রসঙ্গে কমিটির এক সদস্য জানান, বিপর্যয় ঘটার সঙ্গে সঙ্গেই গোটা টিম নামানো হয়েছে, যাতে কোনও অসুবিধা না হয়, রাস্তায় যানজট না হয়। আমাদের কমিটি সবসময় প্রস্তুত আছে। এটা দুর্ভাগ্যজনকভাবে ঘটে গিয়েছে। আমাদের দীর্ঘ ১২ বছর ধরে গেট হচ্ছে, এমন কোনওদিনই ঘটেনি। খুব বেশি হলে ১৫ থেকে ২০ মিনিটের মধ্যে আমরা রাস্তাটা পরিষ্কার করে দিয়েছি।’